ราว 25% ของอุบัติเหตุทางรถยนต์ ที่เกิดขึ้นในขณะนี้ มาจากการขับรถแบบขาดสมาธิ (DWD)
เท่าที่ผ่านมา อุบัติเหตุจากรถยนต์มักจะเกิดจากกรณีที่เรียกว่า DWI หรือขับรถขณะที่มึนเมา ขาดสติ แต่มาในยุคของ Twister, GPS และ Multi Task
ตัวอย่างของการขับรถโดยไม่ใช้สมาธิอย่างเต็มที่ที่พบเห็นกันได้บ่อยๆ นั้น ก็คือการสาละวนเปลี่ยนเครื่องวิทยุ หรือเปลี่ยนซีดีหรือการก้มลงเก็บของที่พื้น หรือการไล่ตบแมลง แต่ในยุคของ SMS และ Cell Phone สถิติบอกว่า ประมาณ 10%ของเด็กวัยรุ่นหนุ่มสาวอเมริกาอายุระหว่าง 16-24 ปี ขับรถไปด้วย คุยโทรศัพท์มือถือไปด้วย โดยไม่ใช้ Bluetooth หรือแม้กระทั่งส่งSMS ที่ความเร็วประมาณ 90 กิโลเมตร ต่อชั่วโมง ในบางกรณีตำรวจทางหลวงในสหรัฐพบว่า นักขับขี่ยวดยานนั้น มีพฤติกรรมที่เหลือเชื่ออย่างเช่นขับรถไป โกนหนวดไป ให้นมลูกไป ฝึกเพราะกายด้ายการยกน้ำหนักเปลี่ยนคอนแทคเลนส์ ตะไบเล็บ หรือแม้กระทั่งทาสีเล็บเท้าเป็นต้น พฤติกรรมที่ว่านี้มาจากคนขับรถ ไม่ใช้ผ้โดยสารที่นั่งข้างๆ ที่ร้ายกว่านั้นก็คือผู้ขับรถบางคนในอเมริกา ทั้งชายและหญิง คงคิดว่าเบาะที่นั่งคนขับนั้นเป็นเหมือนบ้านหรือห้องส่วนตัว ก็เลยมีการดูละครทีวีจากคอมพิวเตอร์บนตักโกนขนหน้าแข้ง หรือแม้กระทั่งเปลี่ยนเสื้อผ้า และชุดชั้นในขณะที่ขับรถอยู่ก็มี และเมื่อตำรวจเรียกให้หยุดนักขับขี่ผู้ขาดสมาธิเหล่านี้ก็มักจะอ้างว่า ตนเองเพียงแค่ทำงานหลายอย่างไปพร้อมๆกัน และการขับรถก็เป็นส่วนหนึ่งของงานที่ว่านี้เช่นกัน เรื่องที่น่าวิตกก็คือว่าในอเมริกานั้น ถึงแม้บางรัฐจะมีการออกกฏหมายห้ามใช้โทรศัพท์มือถือ หรือห้ามส่ง SMS ขณะขับขี่ยวดยานก็ตามแต่ก็ดูเหมือนว่ากฏหมายนี้ยังวิ่งไม่ได้ ไล่ไม่ทันกิจกรรมสารพันร้อยแปดซึ่งผู้ขับขี่รถยนต์ที่ขาดสมาธินี้ อยากจะทำไปพร้อมๆ กัน